पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण लगातार बढ़ता जा रहा है। हर दिन 500 से ज्यादा नए संक्रमित मिल रहे हैं। गुरुवार को भी 607 नए कोरोना पॉजिटिव मिले। इसके अलावा जिला एसआरजी अस्पताल में भर्ती 4 कोरोना पॉजिटिव मरीजों ने दम तोड़ दिया। अब जिले में संक्रमितों की संख्या 12682 हो गई है। इनमें से 7795 रिकवर हो गए हैं, जबकि एक्टिव केस 4789 हाे गए हैं। जिले में कोरोना से मरने वालों की संख्या बढ़कर अब 98 हो गई है। जानकारी के अनुसार 4 कोरोना पॉजिटिव की मौत हुई है।
इनमें 42 वर्षीया पचपहाड़ निवासी महिला, 84 वर्षीय झालावाड़ निवासी वृद्ध, 55 वर्षीय रायपुर निवासी बुजुर्ग व 50 वर्षीया रामगंजमंडी निवासी महिला की जिला एसआरजी अस्पताल में इलाज के दौरान माैत हाे गई। सीएमएचओ डॉ. साजिद खान ने बताया कि गुरुवार को 1361 सैंपल लिए गए थे, जिनको जांच के लिए झालावाड़ मेडिकल कॉलेज भेजा गया। यहां जांच करने पर 607 सैंपलों की रिपोर्ट कोरोना पॉजिटिव आई है।
रेग्यूलेटर नहीं ताे कबाड़ की बोतल से दे रहे ऑक्सीजन
जिला प्रशासन व चिकित्सा विभाग द्वारा कोरोना मरीजों की संख्या बढ़ने पर सैटेलाइट अस्पताल को अानन-फानन में कोरोना केयर सेंटर बनाया है। यहां ऑक्सीजन सिलेंडर तो आ गए, लेकिन रेग्यूलेटर नहीं होने पर मरीजों को ऑक्सीजन चढ़ाने में परेशानी आ रही थी। ऐसे में चिकित्साकर्मी मंजूर अली ने कबाड़ की बोतल और एक्सीलेटर वायर से जुगाड़ कर रेग्यूलेटर बनाया। इससे मरीजों को ऑक्सीजन दी जा रही है। सीएमएचओ डॉ. साजिद खान ने बताया कि चिकित्सा कर्मचारी मरीजों को बचाने के लिए हर संभव प्रयास कर रहे हैं। ऐसे में जुगाड़ का रेग्यूलेटर बनाकर मरीजों को ऑक्सीजन भी दे दी। कल मेडिकल कॉलेज से रेग्यूलेटर मिल जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn